Source: https://murha.info/rikosfoorumi/viewtopic.php?f=11&t=28387&p=972157
Timestamp: 2019-11-15 20:05:48+00:00
Document Index: 8842073

Matched Legal Cases: ['kko ', 'kko ', 'kko ', 'kko ', '§13', '§12']

Helsinkiläisnainen huijasi härskisti rakennusyrittäjää - ehdoton tuomio - MURHA.INFO
Viesti Kirjoittaja Tracker » Ma Syys 23, 2019 9:11 am
Tänään klo 6:34
Petoksesta syytetty monialayrittäjä selitti oikeudessa joutuneensa elämäntilanteensa muutoksen vuoksi lähtemään ulkomaille, mutta että aikoi kyllä maksaa erääntyneen remonttilaskun.
Länsi-Uudenmaan käräjäoikeus ei uskonut selitystä.
Syytetty on todettu viime vuosina useita kertoja varattomaksi.
Epävirallisen nimen käyttö sopimusta solmittaessa osoitti oikeuden mielestä petosaikomusta.
Länsi-Uusimaan käräjäoikeus on tuominnut 57-vuotiaan helsinkiläisnaisen petoksesta 75 päivän vankeusrangaistukseen.
Tuomittu joutuu maksamaan huijaamalleen rakennusyrittäjälle remontin hinnan eli 5 502 euroa, selvittelykuluja 491 euroa, asianosaiskuluina 132 euroa sekä 2 210 euroa oikeudenkäyntikuluina.
Rikokset tapahtuivat Espoossa kesällä 2017. Naisen yrityksellä oli vuokralla teollisuushalli, jonka WC-tilat hän halusi muuttaa kylpyhuoneeksi.
Remonttia varten hän solmi sopimuksen lohjalaisen remontointiyrittäjän kanssa.
Remonttiyrittäjän kanssa vaihtamissaan sähköpostiviesteissä, puhelimessa ja tapaamisissa allekirjoittamatta jääneessä kirjallisessa sopimuksessa nainen esiintyi oikealla sukunimellään, mutta käytti oikean etunimensä sijasta kutsumanimeään.
Miesmäinen nimi
Helsinkiläisyrittäjän kutsumanimi on harvinainen. Itseasiassa nimi viittaa pikemminkin mieheen kuin naiseen. Lohjalainen remonttiyrittäjä ei kuitenkaan epäillyt toisen yrittäjän kertoman etunimen aitoutta.
– En ole koskaan remonteista sovittaessa pyytänyt nähdäkseni asiakkaan henkilöllisyyspapereita. Sellainen ei ole tapana, lohjalaisyrittäjä toteaa.
Lohjalainen kertoi, että oli syöttänyt helsinkiläisen antaman nimen Suomen Asiakastiedon järjestelmään varmistaakseen, ettei tilaajalla ole luottohäiriöitä.
Ei ollut — ei pitänytkään olla, sillä sen nimistä henkilöä ei ole olemassa.
Katosi ulkomaille
Lohjalainen teki pyydetyn remontin. Työssä ei itsessään ollut mitään ongelmia. Sitten hän lähetti laskun työn tilaajalle.
Lohjalaisyrittäjä ei koskaan saanut rahojaan. Ymmärrettävästi hän ryhtyi saamisiaan peräämään.
Lohjalainen saikin helsinkiläisnaisen kiinni. Tämä kertoi hänelle, että on ulkomailla eikä voi maksaa, koska hänellä ei ole pankin tunnuslukuja mukanaan.
Nainen kehotti lähettämään laskun yritykseen antaen erään yrityksensä nimen.
Petostuomio jo aiemmin
Laskua ei koskaan maksettu. Remonttiyrittäjä sai nyt kuitenkin naisen hänelle antaman yrityksen nimen avulla tämän oikean nimen.
Sitten lohjalainen pani laskun perintään.
Perintä oli tahmeaa. Remonttiyrittäjä sai perintätoimiston avustuksella yhteensä 351 euroa.
Lopulta lohjalainen teki rikosilmoituksen.
Länsi-Uudenmaan poliisin tutkinnassa kävi ilmi, että epäilty on monialayrittäjä, joka on seitsemän yrityksen toiminnassa mukana. Naisen kaikki liiketoiminta ei ole ollut rehellistä. Hänet on kertaalleen tuomittu törkeästä petoksesta.
Rikostutkinnan kannalta oleellista oli, että nainen oli ollut kylpyhuoneremontin tilauksen yhteydessä ulosotossa vanhojen maksamattomien velkojensa vuoksi.
”Saman tien pois säästöillä”
Syyttäjä esitti helsinkiläisnaiselle syytteen petoksesta.
Nainen kiisti rikoksen. Hän väitti, ettei ollut erehdyttänyt sopijakumppaniaan tilatessaan remontin. Hänellä oli ollut tarkoitus maksaa lasku. Hän oli antanut oikeat yhteystietonsa.
Kutsumanimen käyttöön ei liittynyt erehdyttämistarkoitusta. Sillä nimellä hänet oli tunnettu jo vuosikymmeniä.
Syytetty kuitenkin myönsi, ettei kyseinen nimi ole hänen virallinen nimensä.
Oikeudelle helsinkiläinen kertoi, että hänen oli tarkoitus maksaa lasku saman tien pois säästöillään. ”Elämäntilanteen muutoksen vuoksi” hän oli matkustanut ulkomaille.
Oikea nimi pakollinen
Helsinkiläisyrittäjän oli ollut väitteensä mukaan pakko käyttää remonttiin varatut rahat tuohon matkaan.
Kyseiset rahat olivat helsinkiläisen mukaan olleet hänellä kotona, ei pankkitilillä.
Tuomiossaan käräjäoikeus toteaa vastaajan käyttäneen virallisen etunimensä sijasta kutsumanimeään. Tämä johti siihen, ettei asianomistaja eli lohjalaisyrittäjä saanut selville hänen maksuhäiriöitään.
Käräjäoikeuden mukaan syytetyn oli pitänyt ymmärtää virallisen nimen merkitys sopimusta neuvoteltaessa. Sillä, että hän oli käyttänyt kutsumanimeään vuosia, ei ole asiaan merkitystä.
Vankila odottaa
Edelleen helsinkiläinen tiesi, ettei hänellä ole rahaa, vaan pikemmin vanhoja velkoja. Tämän seikan hän oli salannut tilatessaan remontin.
Käräjäoikeus pitää näissä oloissa helsinkiläisnaisen väitteitä maksukyvystään ja maksuhalustaan epäuskottavana.
Syytetty erehdytti sopimuskumppaniaan ja tiesi myös näin tekevänsä. Hän syyllistyi petokseen.
Helsinkiläisnaisen rangaistus on ehdotonta vankeutta. Hänet tuomittiin muutama vuosi sitten törkeästä petoksesta ehdolliseen vankeusrangaistukseen, eikä uusi ehdollinen vankeus tule siksi enää kyseeseen.
https://www.iltalehti.fi/kotimaa/a/e518 ... 2c374845f1
Kuvituskuva poistettu, otsikkoa muutettu
Re: Hesalaisnainen huijasi härskisti rakennusyrittäjää
Viesti Kirjoittaja kakkosurpo » Ma Syys 23, 2019 4:18 pm
Mikäs tää miesmäinen lempparinimi on mitä tää rusakko kusetuksissaan on käyttänyt?
On kyllä pieni aavistus, mutta ei ihan varmuutta, ni ei kehtaa aiheuttaa mielipahaa yhelle, jos se ei ookkaan se.
Viesti Kirjoittaja säätäjä-ässä » Ti Syys 24, 2019 11:41 am
Mihinkä Asiakastiedon järjestelmään kirjoitetaan pelkkä nimi? Henkilötunnuksen ne yleensä haluaa.
Viesti Kirjoittaja Totaldusk » Ti Syys 24, 2019 12:12 pm
joku tässä vähän haiskahtaa... kyllä ne luottotiedot tutkitaan ihan henkilötunnuksella vai oliko tämä nainen käyttänyt vuosia jo väärää hetuakin (läppä)... Mutta siis, mistä nämä luottotiedot muka tarkastettiin kutsumanimellä?
Viesti Kirjoittaja Fire » Ti Syys 24, 2019 10:51 pm
Todellakin kummalliselta kuulostaa. Nimeähän voi vaihtaa kuka vain ja koska vain mutta hetu on aina sama josta ainakin suomalaisen henkilön tunnistaa.
Viesti Kirjoittaja TobiasW » Ke Syys 25, 2019 12:43 am
”Hesalais...” en sano tähän mitään.
Tässä tämä linkki, mitä kautta voi hakea luottotietoja. Kuten huomaatte, onnistuu sekä nimellä että hetulla, jompi kumpi riittää. Hetu on kai sen verran ’arkaluontoinen’ ettei siinä olisi järkeä, jos sitä pitäisi jaella kaikille jotka luottotietoja tarkistelevat. Voi myös olla että siinä tulee henkilötietojen käsittelyä koskevat säännökset helposti vastaan, jos aletaan asiakkailta hetuja pyytelemään.
Viesti Kirjoittaja tokkaukko » Ke Syys 25, 2019 1:15 am
Ke Syys 25, 2019 12:43 am
Heitä höpöttämästä,ilman hetua et voi saada kenenkään luottoja,et tuolta sinunkaan linkistä ja maksaa kaiken lisäksi 19.90€/kpl arvo siinä sitten Ville Virtasia ku nimellä haet,tulee tuhat osumaa ja jokaisen luottotiedon haku maksaa tuon 19.90 kpl.No,sinähän ostat ne kaikki 19,900 euroa.etkä edes vieläkään tiedä kuka niistä on sinun Ville Virtanen.
Toisekseen toi ei mene edes eteenpäin ilman hetua+nimeä.Ei tietenkään mene,mutta ethän sinä sitä edes kokeillut kun seku vaan päästä keksit että laittamalla pelkän nimen tuonne näkee kaikkien saman nimisten luottotiedot. Ja mitä sitten vaikka näkisikin kun et tiedä ilman hetua kuka niistä on se sinun hakemasi henkilö.
tiedätkö miksi suomalaisilla on henkilötunnus+loppuosa? Siinäpä pohdittavaa,ne loppuosat ei ole huvikseen keksitty ja randomisti,ne yhdistyy syntymäaikaan matemaattisesti eikä kahta samanlaista voi olla olemassakaan vaikka olis syntynyt samalla sekunnilla ja laitettu samat nimet.Loppuosaa et voi myöskään laittaa väärin niin että se menis läpi missään luottotarkistuskessa tms vaan sen loppuosan pitää laskennallisesti osua myös kaikkiin syntymäaika numeroihin,Joka ikiseen. esim henkkari 20.4.1989-133U ei mene läpi jos yksikin numero tai kirjain ei matemaattisesti konffaa muiden kans,ei ole olemassa esim. toista suomalaista jonka hetu olis 20.4.1989-133T eli heittäs vaan yhdellä kirjaimella.
https://vrk.fi/henkilotunnus#
Kuinka tyhmää sakkia täällä on ?
Viesti Kirjoittaja tokkaukko » Ke Syys 25, 2019 1:33 am
siksi vääriin henkkareihin tarvitaan jonkun oikea henkkari koska päästä keksittynä se ei mene missään läpi.Jos vaikka lentokentällä tai poliisille ilmoitat hetun päästä ja se naputtaa sen koneelle niin kone ilmoittaa heti ettei kyseinen hetu ole oikea yhdistelmä.
On myös ohjelmia netissä jotka tekee näitä kombinaatioita mutta ei niillä tee mitään luottotarkistuksissa koska sellaista ei löydy väestörekisteristä koskaan kenellekään annettuna...Lisäksi kaikkien nimien pitää täsmätä prikulleen kyseiseen hetuun ja on siinä muutakin huomioon otettavaa mutta parempi olla huutelematta julkisesti ettei ala petosepidemia kohta
Viesti Kirjoittaja ReissuLasse » Ke Syys 25, 2019 8:25 am
Voisko taustalla olla joku y-tunnukseen perustuva kysely, siinäkin pitää tietty antaa oikea y-tunnus ja puhtaalta firmalta. Mutta oli miten hyvänsä niin ei ole mahdollista että luottotiedot olisi tarkistettu pelkällä nimellä.
Viesti Kirjoittaja TobiasW » Ke Syys 25, 2019 10:36 am
Hei! Ihan totta, olin väärässä, yksityishenkilön luottotietoja ei tosiaan taida pelkästään nimellä saada. Yrityksen nimellä se onnistuu (koska nimellä saa haettua y-tunnuksen, jolla maksuhäiriöraportin voi kuka vaan tilata), mutta tämän perusteella yksityishenkilön hetun ja nimitietojen pitäs tosiaan täsmätä, muuten tietoja ei löydy. Alla lainaus luottotietorekistetiä ylläpitävän bisnoden sivuilta:
”Ennen luottotietojen tarkastamista sinun pitää tunnistautua pankkitunnuksillasi. Kun luottotietoja haetaan kohteen henkilötunnuksella, luottotietoraportilla näytetään henkilön virallinen nimi, mikäli hänelle on rekisteröity luottotietolain nojalla luottotietomerkintöjä (§13) tai tietoja mahdollisista yrityskytkennöistä (§12). Muussa tapauksessa henkilön nimitietoja ei ole käytettävissä.
Varmistathan haetun henkilön henkilöllisyyden henkilötodistusta kysymällä. Muistathan, että henkilön luottotietojen tarkistaminen edellyttää luottotietolain mukaista syytä.”
https://www.bisnode.fi/henkiloluottotiedot
Viesti Kirjoittaja Fire » To Loka 03, 2019 12:01 am
Tuo ei vaikuta lailliselta palvelulta. Luottotiedot ovat kuitenkin yksityisiä tietoja eikä niitä pääse kuka tahansa katselemaan. Et kai laittanut tuonne hetuasi? Saattaa olla kenen tahansa käytössä nyt.